14. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 8860 της 31 Ιουλ./14 Αυγ. 1975  (ΦΕΚ Β΄ 874) Περί προωθήσεως θέσεων Β΄ Κατηγορίας της Γενική Δ/νσεως Ταχ/μείων-Τηλ/νιών. Έχοντες υπ’ όψει: 1.Τας διατάξεις του άρθρ. 43 του Νόμ.  22/1975 περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ., εν συνδυασμώ προς εκείνας των άρθρ. 1 και 2 του Ν.Δ. 4464/1965, περί τροποποιήσεως διατάξεώς τινών του Υπαλληλικού Κώδικος. 2.Το υπ’ αριθ. 592/1970 Β.Δ/μα, περί Οργανισμού της Γενικής Δ/νσεως Ταχ/μείων-Τηλ/νιών. 3.Το Ν.Δ. 1244/72, περί λειτουργίας Ερασιτεχνικών και Πειραματικών Σταθμών Ασυρμάτου, Ειδικών Ραδιοδικτύων και ιδρύσεως υπηρεσίας Ελέγχου Ραδιοεπικοινωνιών, αποφασίζομεν: Α.Προωθούμεν τας θέσεις Β΄ Κατηγορίας των Κλάδων Β4 Διοικητικού και Β5 Ραδιοηλεκτρολόγων της Γενικής Δ/νσεως Ταχ/μείων-Τηλ/νιών του Υπουργείου Μεταφορών και Επικοινωνιών, των Κλάδων τούτων θεωρουμένων εφεξής ως προς τας επί 5ω βαθμώ θέσεις ως ανηκόντων εις ιδίαν ομάδα Κλάδων, κατά την έννοιαν του άρθρ. 1 του Νόμ. 4464/65. Β.Εις την ως άνω ομάδα Κλάδων συνιστώνται 2 διακεκριμέναι θέσεις επί βαθμώ 5ω, επί αντιστοίχω μειώσει των ήδη υφισταμένων θέσεων εισαγωγικού βαθμού του Κλάδου εις ον ανήκουν οι κατά την εφαρμογήν της παρούσης προαχθησόμενοι υπάλληλοι. Γ.Κατόπιν της ανωτέρω μεταβολής, η οργανική σύνθεσις της ως άνω ομάδος Κλάδων ορίζεται ως εξής: Επί βαθμώ 5ω θέσεις                               2 Επί βαθμώ 10ω έως 6ω θέσεις               12                          Σύνολον θέσεων            14 Δια την εφαρμογήν των περί προαγωγής εις τον 5ον βαθμόν ισχυουσών διατάξεων του Υπαλληλικού Κώδικος, η ως άνω ομάς των Κλάδων λογίζεται ως εις Κλάδος. Η παρούσα δημοσιευθήτω δια της Εφημερίδος της Κυβερνήσεως. 